# कुछ चैलेंजिंग नहीं लगा। चैलेंज कैसा! मैंने कभी अपनी तुलना किसी दूसरे लेखक से नहीं की। सच पूछें तो मैं अपने ट्रेड के लेखकों को पढ़ता ही नहीं। लेखन का मेरा अपना संसार है जिस में मैं राज़ी हूँ। मेरा एक ही मिशन है कि मैंने अपने पाठक को राज़ी रखना है क्योंकि उसने मेरे पर विश्वास जाहिर किया है कि मेरे लिखे से उसे कभी निराशा नहीं होगी। मुझे उसके विश्वास पर खरा उतर कर दिखाना है, एक बार, दो बार नहीं, हर बार खरा उतर के दिखाना है और यक़ीन जानिए, ये कोई आसान काम नहीं। माथे का पसीना ख़ून बन कर काग़ज़ पर चुहचुहाता है तो एक कामयाब रचना बनती है।